《阮郎归 楚南客楼晚眺》
清代·李良年

楼边秋淡水云空。遥山青数重。隔江鸦队趁斜风。

一声何处钟。

伤极目，怕支筇。三湘多落枫。残阳正射酒旗东。离亭长短红。

作者简介：（1635—1694）清浙江秀水人，字武曾。诸生。与兄李绳远、弟李符并著诗名，时称三李。又与朱彝尊称朱李。诗初学唐人，持格律甚严。古文长于议论。曾举博学鸿儒科，罢归。有《秋锦山房集》。